Ivan Bošković. Ivan Boškovich (1982-yil 1-yanvarda tugʻilgan) — chernogoriyalik futbol murabbiyi va sobiq futbolchi Hozirda „Soʻgʻdiyona“ klubi bosh murabbiyi Futbolchilik faoliyati. Chernogoriya SFR Yugoslaviya tarkibiga kiruvchi Podgoritsa shahrida tugʻilgan. 1999-yilda Ivan FK Sutjeska Nikshichga oʻtgan. 2004-yilning yozida Chernogoriyaning eng asosy jamoasi FK Budućnost Podgoritsa klubiga oʻtgan va oʻsha paytda Serbiya va Chernogoriya Birinchi ligasida oʻynagan. 2005-yil yanvar oyida qishki tanaffus paytida u Fransiyaga koʻchib oʻtgan va Liga 2 jamoasi SHHT Anje jamoasiga qoʻshildi va u yerda mavsumning qolgan qismini o'tkazgan va keyingi yozda Buduchnost klubiga qaytgan. 2006-yil yozida Serbiya va Chernogoriya ligalari ajralib chiqganidan so'ng Ivan Boshkovich Buduchnost jamoasini tark etgan va Superligada oʻynash uchun Serbiyaga koʻchib oʻtgan. 2006/2007-yilgi mavsumida FK Voyvodina bilan, keyin esa 2007/2008-yilgi mavsumda FK Borac Chachak jamoasi tarkibida toʻp surgan. 2008-yilning yozida u Chernogoriyaga qaytib keladi va Birinchi liga jamoasi OFK Grbalj bilan shartnoma imzolagan. OFK Grbalj jamoasida keyingi uch mavsum davomida oʻynagan va 2010-yilda 28 gol bilan liganing eng yaxshi toʻpurari boʻlgan. 2011-yilda Oʻzbekistonga koʻchib oʻtgan. Qarshining „Nasaf“ jamoasiga kelib, 2011-yilda OFK kubogini qoʻlga kiritgan va 10 ta gol bilan OFK kubogi toʻpurari boʻldi. 2013-yil boshida u Tailandning „Chonburi“ klubi bilan shartnoma imzolagan. „Chonburi“ tarkibida oʻn bitta oʻyin o'tkazib, beshta gol urgan. Mavsum oʻrtalarida Boskovich Tailandning yana bir Sriracha klubiga ijaraga berilgan. 2014-yil boshida Tailandning Nakhon Ratchasima klubi bilan shartnoma imzolagan. 2015-yilda Bošković Tailandning boshqa „Bek Tero Sasana“ klubi tarkibida ijara asosida oʻynagan. 2016-yildan Tailandning boshqa bir jamoasi, Sisaket klubi bilan shartnoma imzolagan. 2017-yil yanvar oyida u Chernogoriyaga qaytib kelgan va Sutjeska (Niksic) jamoasi tarkibiga qo'shilgan. 2018-yil 1-oktyabrda futbolchi sifatida butsalarini „mixga ilgan“ va faoliyatini yakunlagan. Uning muxlislar orasidagi oʻziga hos taxalluslari — „Boʻshkogoal“ va „Boshdagol“. Murabbiylik faoliyati. Murabbiyli faoliyatini Tailannda yoshlar murabbiyi sifatida boshladi. 2020-yil Oʻzbekistondan taklif tushdi va Toshkenting „Bunyodkor“ jamoasi taklifini qabul qilib, U19 jamoasi bosh m urabbiyiga aylangan. 2 yil davomida Bunyodkor tizimida yoshlar bilan ishlagan Ivan 2022-yil 9-sentyabrdan Bunyodkor klubi bosh murabbiyi sifatida shartnoma imzolagan. 2023-yilgi mavsum boshida Bunyodkor jamoasi bilan o'zaro kelishevga ko'ra shartnomasi bekor qilingan. 2023-yil 6-aprelda „Soʻgʻdiyona“ klubi bosh murabbiyiga aylangan. 2023-yil 17-avgustda Jizzax jamoasi bilan shartnomasi 2026-yil dekabr oyiga qadar uzaytirgan. Yutuqlar. Jamoa. Voyvodina Nasaf Sutyeska